**Grad Metković, Stjepana Radića 1, Metković, OIB: 88843556318**, kojeg zastupa Gradonačelnik Dalibor Milan, dipl.iur. (u daljnjem tekstu: Davatelj)

i

(Naziv, adresa i OIB Korisnika), kojeg zastupa (ime i prezime osobe ovlaštene za zastupanje Korisnika) (u daljnjem tekstu: Korisnik), sklapaju

**UGOVOR**

**O DODJELI FINANCIJSKIH SREDSTAVA**

Članak 1.

Temeljem Javnog poziva za predlaganje programa javnih potreba u području djelovanja udruga građana Grada Metkovića za 2020. godinu, te prijave Korisnika Davatelj financira program/projekt

- **naziv programa/projekta-**

u iznosu od **\_\_\_\_\_\_\_\_\_\_\_\_\_kuna**

(slovima:**\_\_\_\_\_\_\_\_\_\_\_\_\_\_\_\_\_\_\_\_**).

Razdoblje provedbe programa/projekta je 2020. godina.

Članak 2.

Sredstva iz članka 1. ovog Ugovora mogu se koristiti isključivo za provedbu programa/projekta sukladno uvjetima Javnog poziva i prema Opisnom obrascu programa/projekta i Obrascu proračuna programa/projekta Korisnika.

Članak 3.

Sredstva iz članka 1. ovog Ugovora isplatit će se iz Proračuna Grada Metkovića za tekuću godinu, na žiroračun Korisnika IBAN **\_\_\_\_\_\_\_\_\_\_\_\_\_\_\_\_\_\_\_\_\_\_** otvoren kod **\_\_\_\_\_\_\_\_\_\_\_\_\_\_\_\_\_\_\_\_,** a na temelju dostavljenih zahtjeva za isplatu koje Korisnik upućuje Davatelju.

Članak 4.

Radi kontrole namjenskog korištenja sredstava Korisnik se obvezuje da će Davatelju dostaviti Izvješće o provedbi programa/projekta koji treba sadržavati:

1. Opisno izvješće, uz koji se dostavljaju popratni materijali kao što su isječci iz novina, video zapisi, fotografie i dr.
2. Financijsko izvješće, uz detaljno dokumentiranje svih troškova i priloge:

- dokazi o nastanku troška podmirenog iz sredstava Proračuna Grada Metkovića (preslici faktura, ugovora o djelu ili ugovora o autorskom honoraru s obračunima istih)

- dokazi o plaćanju istih (preslik naloga o prijenosu ili izvoda sa žiro računa)

- ostalu dokumentaciju: putne naloge i sl.

Korisnik podnosi izvješće o provedbi najkasnije do 31. siječnja 2021. godine. Izvješća se podnose na propisanim obrascima Davatelja.

Članak 5.

Davatelj pridržava pravo kontinuiranog praćenja i vrednovanja izvršenja programa/projekta Korisnika iz članka 1. ovog Ugovora, te preispitivanje financija i troškova u bilo koje vrijeme trajanja financiranja te u razdoblju od 3 godine nakon završetka programa/projekta.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužan prethodno obavijestiti Korisnika barem sedam dana prije planiranog izvršenja kontrole.

Članak 6.

Korisnik ovlašćuje Davatelja da radi nadzora namjenskog korištenja sredstava iz čl. 1. ovog Ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje programa/projekta.

Članak 7.

Korisnik se obvezuje pravodobno obavijestiti Davatelja o manjim i većim izmjenama ugovora.

Manje izmjene ugovora mogu biti:

- promjena bankovnog računa Korisnika;

- promjena adrese ili drugih kontakata Korisnika

- male promjene programa/projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ne zahtijevaju izradu dodatka ugovoru.

Veće izmjene Ugovora zahtijevaju izradu dodatka ugovoru i njegovo potpisivanje od strane Davatelja i Korisnika. Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi dodatak ugovoru.

Članak 8.

Izmjene ugovornih obveza Korisnik može zatražiti najkasnije 30 dana prije isteka roka izvršenja projekta / programa. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon navedenog roka iz stavka 1. ovog članka.

Zahtjev za većim izmjenama ugovora Korisnik dostavlja Davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Davatelj ima pravo ne odobriti prenamjenu dijela sredstava i/ili produljenje razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena Davatelj mora donijeti u roku od 20 radnih dana od dostave obavijesti od strane korisnika.

Članak 9.

Ako Davatelj utvrdi da je Korisnik nenamjenski koristio sredstva financijske potpore za izvršenje programa/projekta iz članka 1. ovog Ugovora ili nije proveo program/projekt u ugovorenom razdoblju, ako nije podnio odgovarajuće izvješće u roku i sa sadržajem određenim u članku 4. ovog Ugovora ili ako Davatelju ne omogući nadzor nad namjenskim korištenjem sredstava iz članka 5. i 6. ovog Ugovora, daljnja isplata bit će obustavljena, a Korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Davatelja u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

Članak 10.

Ako Davatelj utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima korisnika u sljedeće dvije godine.

Članak 11.

Korisnik se obvezuje na svim tiskanim, video i drugim materijalima vezanim uz program/ projekt istaknuti logotip i naziv Davatelja kao institucije koja financira program/projekt koji je predmet ugovora.

Korisnik je suglasan da Davatelj koristi i objavljuje dostavljene mu fotografije, video i audio zapise iz stavka 1. ovog članka u cilju promicanja natječaja za dodjelu financijskih sredstava, doprinosa Davatelja razvoju civilnoga društva u Republici Hrvatskoj i djelovanja Davatelja.

Članak 12.

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog programa/projekta.

Članak 13.

Potpisivanjem ovog ugovora Korisnik se obvezuje da kao primatelj bespovratnih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

Članak 14.

U slučaju da se spor u provedbi ovog ugovora između Davatelja i Korisnika ne može riješiti sporazumno, ugovara se nadležnost stvarno nadležnog suda u Metkoviću**.**

Članak 15.

Davatelj potpore ima pravo uskratiti ili umanjiti isplatu sredstava definiranih ovim ugovorom ako predstavničko tijelo Grada Metkovića utvrdi umanjenje sredstava izmjenama i dopunama Proračuna Grada Metkovića, u kojem slučaju će se sa Korisnikom potpore sklopiti Dodatak ugovora.

Članak 16.

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri primjerka Davatelj.

KLASA:

URBROJ:

Metković,\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| DAVATELJ FINANCIJSKIH SREDSTAVA: Grad Metković |  | KORISNIK: |
|  |  |  |

 Gradonačelnik, Dalibor Milan (osoba ovlaštena za zastupanje)